9. การจัดการ

(1) โครงสร้างการจัดการ

โครงสร้างกรรมการบริษัทประกอบด้วยคณะกรรมการจำนวนทั้งสิ้น 3 ชุด ได้แก่
คณะกรรมการอำนวยการ คณะกรรมการตรวจสอบ คณะกรรมการบริหาร
ซึ่งรายละเอียดของคณะกรรมการแต่ละชุดมีรายละเอียดดังนี้

  - คณะกรรมการอำนวยการ มีขอบเขตอำนาจหน้าที่ดังนี้

1.  ดำเนินการภายในขอบเขตของกฎหมาย วัตถุประสงค์ ข้อบังคับของบริษัท
    ตลอดจนมติที่ประชุมผู้ถือหุ้น

2.  มีอำนาจกระทำการใดๆตามที่ระบุไว้ในหนังสือบริคณฑ์สนธิ

3.  สามารถมอบหมายให้บุคคลหนึ่งบุคคลใด หรือคณะบุคคล
    ปฏิบัติงานอย่างหนึ่งแทนคณะกรรมการได้

4.  กำหนดกรอบนโยบาย เป้าหมาย และแผนงานต่างๆ รวมถึงกำกับและควบคุม
    ดูแลในการบริหารงานของบริษัท

5.  ปฏิบัติตามแนวทางบทบาท หน้าที่ และความรับผิดชอบในฐานะกรรมการ
    ตามบัญญัติไว้ในกฎหมายที่เกี่ยวข้องต่างๆ ได้แก่เรื่องความซื่อสัตย์สุจริต
    มีจริยธรรมในการดำเนินธุรกิจ มีความรับผิดชอบต่อผู้ถือหุ้นโดยสม่ำเสมอ เป็นต้น

6.  กำหนดกรอบแนวทางการบริหารความเสี่ยงในการบริหารงานของบริษัท

7.  จัดให้มีการประชุมคณะกรรมการอำนวยการของบริษัทอย่างน้อย 3 เดือนครั้ง

โดยคณะกรรมการอำนวยการประกอบด้วยกรรมการจำนวนทั้งสิ้น 9 ท่าน และ
เลขานุการคณะกรรมการบริษัท จำนวน 1 ท่าน ดังนี้

  ------------ ------------------------ ---------------------------------
  ลำดับที่        รายชื่อ                    ตำแหน่ง

  1.           นายสุพล วัธนเวคิน           ประธานกรรมการอำนวยการ

  2.           นายวิเชียร เจียกเจิม         กรรมการผู้จัดการ

  3.           นางสาวฐิตินันท์ วัธนเวคิน      กรรมการ ผู้ช่วยกรรมการผู้จัดการ

  4.           นายประวิทย์ วรุตบางกูร       กรรมการ ผู้ช่วยกรรมการผู้จัดการ

  5.           นายวีระพล ไพรัชเวทย์        กรรมการ ผู้ช่วยกรรมการผู้จัดการ

  6.           นายเชษฐ์ ภัทรากรกุล         กรรมการ ผู้ช่วยกรรมการผู้จัดการ

  7.           นายธานินทร์ จิระสุนทร        ประธานกรรมการตรวจสอบ

  8.           นายพิชัย ดัชณาภิรมย์          กรรมการตรวจสอบ

  9.           นายสมบูรณ์ ชัยเดชสุริยะ       กรรมการตรวจสอบ

  10.          นางสาวมยุรี พวงกนก         เลขานุการคณะกรรมการอำนวยการ
  ------------ ------------------------ ---------------------------------

- คณะกรรมการตรวจสอบ จัดตั้งขึ้นโดยการอนุมัติของคณะกรรมการอำนวยการ เพื่อเป็น

องค์กรอิสระให้การสนับสนุน และปฏิบัติการในนามของคณะกรรมการอำนวยการเพื่อสอบทาน

ข้อมูลทางการเงินที่เสนอแก่ผู้ถือหุ้น และผู้ที่เกี่ยวข้องอื่น

คณะกรรมการตรวจสอบมีบทบาท อำนาจ และการปฏิบัติงานดังนี้

  1. สอบทานให้บริษัทมีการรายงานทางการเงินอย่างถูกต้อง และเพียงพอ

  2. สอบทานให้บริษัทมีระบบการควบคุมภายใน (Internal Control)
  และการตรวจสอบภายใน (Internal Audit) ที่เหมาะสม มีประสิทธิภาพ และประสิทธิผล

  3. สอบทานให้บริษัทปฏิบัติตามกฎหมายว่าด้วยหลักทรัพย์ และตลาดหลักทรัพย์
  ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

  4. พิจารณา คัดเลือก เสนอแต่งตั้ง และเสนอค่าตอบแทนผู้สอบบัญชีของบริษัท

  5. พิจารณาการเปิดเผยข้อมูลของบริษัท ในกรณีที่เกิดรายการที่เกี่ยวโยงกัน
  หรือรายการที่อาจมีความขัดแย้งทางผลประโยชน์ ให้มีความถูกต้อง และครบถ้วน

  6. จัดทำรายงานการกำกับดูแลกิจการของคณะกรรมการตรวจสอบ
  โดยเปิดเผยไว้ในรายงานประจำปีของบริษัท
  ซึ่งรายงานดังกล่าวต้องลงนามโดยประธานคณะกรรมการตรวจสอบ

  7. พิจารณา คัดเลือก โยกย้าย โอน หรือเลิกจ้าง เจ้าหน้าที่ในสำนักตรวจสอบภายใน

  8. จัดทำรายงานการปฏิบัติงานของคณะกรรมการตรวจสอบเสนอคณะกรรมการอำนวยการ

นอกจากนั้นคณะกรรมการคณะนี้ยังมีอำนาจในการตรวจสอบ และสอบสวนผู้ที่เกี่ยวข้อง
และเรื่องที่เกี่ยวข้อง มีอำนาจในการว่าจ้าง หรือนำเอาผู้เชี่ยวชาญเฉพาะด้าน
มาช่วยงานตรวจสอบและสอบสวนได้ ตามที่พิจารณาว่าเหมาะสม

คณะกรรมการตรวจสอบต้องประชุมอย่างน้อยปีละ 4 ครั้ง หรือมากกว่าเมื่อมีความจำเป็น
และอาจเชิญฝ่ายจัดการ หรือผู้ที่เกี่ยวข้องเข้าร่วมประชุมเพื่อให้ข้อมูลในส่วนที่เกี่ยวข้อง
นอกจากนั้นคณะกรรมการคณะนี้ยังปฏิบัติงานอื่นใดตามที่คณะกรรมการอำนวยการมอบหมาย
ด้วยความเห็นชอบจากคณะกรรมการตรวจสอบ

คณะกรรมการตรวจสอบประกอบด้วยกรรมการจำนวนทั้งสิ้น 3 ท่าน
และเลขานุการคณะกรรมการตรวจสอบจำนวน 1 ท่าน ดังนี้

  ------------ ------------------------ ----------------------------------
  ลำดับที่        รายชื่อ                    ตำแหน่ง

  1.           นายธานินทร์ จิระสุนทร        ประธานกรรมการตรวจสอบ

  2.           นายพิชัย ดัชณาภิรมย์          กรรมการตรวจสอบ

  3.           นายสมบูรณ์ ชัยเดชสุริยะ       กรรมการตรวจสอบ

  4.           นายเกรียงศักดิ์ ศุกร์คณาภรณ์    เลขานุการคณะกรรมการตรวจสอบ
  ------------ ------------------------ ----------------------------------

- คณะกรรมการบริหาร มีความรับผิดชอบเกี่ยวกับการวางแผนงาน คัดเลือกผู้บริหารระดับสูง
กำหนดระเบียบการ และบริหาร
เพื่อให้การดำเนินงานของบริษัทเป็นไปตามนโยบายของคณะกรรมการอำนวยการ
ตลอดจนมีอำนาจหน้าที่ ดังต่อไปนี้

1.  แต่งตั้งคณะอนุกรรมการคณะหนึ่ง หรือหลายคณะ
    จากบุคคลตามจำนวนที่เห็นสมควรเพื่อปฏิบัติหน้าที่โดยทั่วไป
    หรือเฉพาะกิจการอันใดอันหนึ่งหรือระยะเวลาใดเวลาหนึ่ง เพื่อประโยชน์ของบริษัท

2.  พิจารณาอนุมัติแผนงานธุรกิจ และงบประมาณ

3.  พิจารณาอนุมัติ การแต่งตั้งถอดถอน เลื่อนชั้น ของเจ้าหน้าที่บริหาร
    ตั้งแต่ผู้อำนวยการฝ่ายถึงผู้อำนวยการฝ่ายอาวุโส

4.  พิจารณาอนุมัติหลักเกณฑ์เพื่อการดำเนินงานและบริหารกิจการของสายธุรกิจอื่นนอกเหนือจากสายธุรกิจสินเชื่อและเช่าซื้อ

5.  พิจารณา และนำเสนอเรื่องต่างๆเพื่อขออนุมัติต่อคณะกรรมการอำนวยการเช่น ระเบียบการ
    ปฏิบัติงานของแต่ละสายธุรกิจ ระเบียบเกี่ยวกับพนักงาน
    การพิจารณาการเสนอแต่งตั้งผู้บริหารระดับ ผู้ช่วยกรรมการผู้จัดการ
    และรองกรรมการผู้จัดการ กรอบแนวทางในการบริหารความเสี่ยงของบริษัท

6.  จัดให้มีการประชุมคณะกรรมการบริหารอย่างน้อยเดือนละครั้ง

คณะกรรมการบริหาร ประกอบด้วยกรรมการจำนวนทั้งสิ้น 10 ท่าน
และเลขานุการคณะกรรมการบริหารทั่วไป จำนวน 1 ท่าน ดังนี้

+-----------+------------------------+--------------------------------+
| ลำดับที่     | รายชื่อ                  | ตำแหน่ง                         |
+-----------+------------------------+--------------------------------+
| 1.        | นายสุพล วัธนเวคิน         | ประธานกรรมการบริหาร             |
+-----------+------------------------+--------------------------------+
| 2.*       | นายวิเชียร เจียกเจิม       | กรรมการผู้จัดการ                  |
+-----------+------------------------+--------------------------------+
| 3.*       | นายประวิทย์ วรุตบางกูร     | กรรมการ ผู้ช่วยกรรมการผู้จัดการ      |
+-----------+------------------------+--------------------------------+
| 4.*       | นายเชษฐ์ ภัทรากรกุล       | กรรมการ ผู้ช่วยกรรมการผู้จัดการ      |
+-----------+------------------------+--------------------------------+
| 5.*       | นายวีระพล ไพรัชเวทย์      | กรรมการ ผู้ช่วยกรรมการผู้จัดการ      |
+-----------+------------------------+--------------------------------+
| 6.*       | นางสาวฐิตินันท์ วัธนเวคิน    | กรรมการ ผู้ช่วยกรรมการผู้จัดการ      |
+-----------+------------------------+--------------------------------+
|   7.      | นางสินีนาถ เดชะคุปต์       | ผู้ช่วยกรรมการผู้จัดการ              |
+-----------+------------------------+--------------------------------+
| 8.        | นายธนวัฒน์ เนียมทรัพย์      | ผู้ช่วยกรรมการผู้จัดการ              |
+-----------+------------------------+--------------------------------+
| 9.        | นายศราวุธ จารุจินดา       | ผู้ช่วยกรรมการผู้จัดการ              |
+-----------+------------------------+--------------------------------+
| 10.       | นายธวัชไชย สุทธิกิจพิศาล    | ผู้ช่วยกรรมการผู้จัดการ              |
+-----------+------------------------+--------------------------------+
| 11.       | นางสาวมยุรี พวงกนก       | เลขานุการคณะกรรมการบริหาร        |
+-----------+------------------------+--------------------------------+

หมายเหตุ*เป็นกรรมการที่มีอำนาจ

(2) การสรรหากรรมการและผู้บริหาร

การคัดเลือกบุคคลที่บริษัทจะแต่งตั้งเป็นกรรมการมีกระบวนการ คือ เปิดโอกาสให้ผู้ถือหุ้นทุกคน
มีส่วนร่วมในการพิจารณาสรรหา เพื่อเสนอให้ที่ประชุมผู้ถือหุ้นพิจารณาลงมติอนุมัติ
ในขณะเดียวกันคณะกรรมการบริหาร ยังทำหน้าที่พิจารณาสรรหาผู้ที่เหมาะสม
เพื่อนำเสนอคณะกรรมการอำนวยการเพื่อพิจารณากลั่นกรอง
นำเสนอต่อที่ประชุมผู้ถือหุ้นเพื่อลงมติอนุมัติในคราวเดียวกันกับการสรรหาจากผู้ถือหุ้น
โดยดำเนินการตามหลักเกณฑ์ข้อบังคับของบริษัท ซึ่งมีวิธีการดังต่อไปนี้

(1) ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

(2) ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตามข้อ (1) เลือกตั้งบุคคลคน

เดียวหรือหลายคน เป็นกรรมการก็ได้ แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

(3) บุคคลซึ่งได้รับคะแนนเสียงสูงสุดตามลำดับลงมา
เป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
ในกรณีที่บุคคลซึ่งได้รับการเลือกตั้งในลำดับถัดลงมา
มีคะแนนเสียงเท่ากันเกินจำนวนกรรมการที่จะพึงมี หรือจะพึงเลือกตั้งในครั้งนั้น
ให้ผู้เป็นประธานเป็นผู้ออกเสียงชี้ขาด

(3) ค่าตอบแทนผู้บริหาร

ค่าตอบแทนที่เป็นตัวเงิน

- ค่าตอบแทนของกรรมการตรวจสอบรวม 3 ท่านเท่ากับ 2.24 ล้านบาทในปี 2544
โดยเป็นค่าตอบแทนในรูปเบี้ยประชุม

- ค่าตอบแทนรวมของกรรมการบริหารและผู้บริหาร รวม 10 ท่าน เท่ากับ 63.97 ล้านบาท

ในปี 2544

-   ค่าตอบแทนอื่น

    ที่ประชุมใหญ่สามัญผู้ถือหุ้น ได้มีมติอนุมัติการออกใบสำคัญแสดงสิทธิที่จะซึ้อหุ้นสามัญไม่เกิน 10
    ล้านหน่วย ในปี 2543 เพื่อจัดสรรให้แก่กรรมการ และ/หรือพนักงานของบริษัทและบริษัทย่อย
    (ESOP Warrant)
    โดยกรรมการของบริษัทที่ได้รับการจัดสรรใบสำคัญแสดงสิทธิมีรายละเอียดดังนี้

+----------------------+-------------------------+--------------------+
| ชื่อ-สกุล               | ตำแหน่ง                  | ใบสำคัญแสดงสิทธิ      |
|                      |                         |                    |
|                      |                         | (ESOP Warrant)     |
|                      |                         | (หน่วย)             |
+----------------------+-------------------------+--------------------+
| 1. นายสุพล วัธนเวคิน    | ประธานกรรมการ           | 250,000            |
+----------------------+-------------------------+--------------------+
| 2. นายวิเชียร เจียกเจิม  | กรรมการผู้จัดการ           | 200,000            |
+----------------------+-------------------------+--------------------+
| 3. นายธานินทร์ จิระสุนทร | กรรมการอิสระ             | 50,000             |
|                      |                         |                    |
|                      | ประธานกรรมการตรวจสอบ    |                    |
+----------------------+-------------------------+--------------------+
| 4. นายประวิทย์         | กรรมการ                 | 100,000            |
| วรุตบางกูร             | ผู้ช่วยกรรมการผู้จัดการ       |                    |
+----------------------+-------------------------+--------------------+
| 5. นายเชษฐ์ ภัทรากรกุล  | กรรมการ                 | 100,000            |
|                      | ผู้ช่วยกรรมการผู้จัดการ       |                    |
+----------------------+-------------------------+--------------------+
| 6. นายวีระพล ไพรัชเวทย์ | กรรมการ                 | 100,000            |
|                      | ผู้ช่วยกรรมการผู้จัดการ       |                    |
+----------------------+-------------------------+--------------------+
| 7. นางสาวฐิตินันท์       | กรรมการ                 | 100,000            |
| วัธนเวคิน              | ผู้ช่วยกรรมการผู้จัดการ       |                    |
+----------------------+-------------------------+--------------------+

ในรอบปี 2544 ที่ผ่านมาผู้บริหารเกือบทั้งหมดมีหุ้นที่ถือครองไม่เปลี่ยนแปลงจากปี 2543
ดังมีรายละเอียดดังนี้

หุ้นของผู้บริหารที่เพิ่มขึ้นหรือลดลงในปี 2544

+-----+-------------------+-----------------+-------------------------+
| ลำ  | รายชื่อ             | ตำแหน่ง          | จำนวนหุ้นที่ถือ เพิ่มขึ้นหรือลดลง |
| ดับที่ |                   |                 | ระหว่างปี 2544            |
+-----+-------------------+-----------------+-------------------------+
| 1.  | นายสุพล วัธนเวคิน    | ประ             | คงเหลือ 5,373,216        |
|     |                   | ธานกรรมการบริหาร | หุ้นไม่เปลี่ยนแปลง           |
+-----+-------------------+-----------------+-------------------------+
| 2.  | นายวิเชียร เจียกเจิม  | กรรมการผู้จัดการ   | คงเหลือ 216,210          |
|     |                   |                 | หุ้นไม่เปลี่ยนแปลง           |
+-----+-------------------+-----------------+-------------------------+
| 3.  | นายประวิทย์         | ผู้ช              | คงเหลือ 0 หุ้นไม่เปลี่ยนแปลง  |
|     | วรุตบางกูร          | ่วยกรรมการผู้จัดการ |                         |
+-----+-------------------+-----------------+-------------------------+
| 4.  | นายเชษฐ์ ภัทรากรกุล  | ผู้ช              | คงเหลือ 0 หุ้นไม่เปลี่ยนแปลง  |
|     |                   | ่วยกรรมการผู้จัดการ |                         |
+-----+-------------------+-----------------+-------------------------+
| 5.  | นายวีระพล ไพรัชเวทย์ | ผู้ช              | คงเหลือ 100,000 หุ้นลดลง   |
|     |                   | ่วยกรรมการผู้จัดการ | 20,000 หุ้น               |
+-----+-------------------+-----------------+-------------------------+
| 6.  | น.ส.ฐิตินันท์ วัธนเวคิน | ผู้ช              | คงเหลือ 17,605,800       |
|     |                   | ่วยกรรมการผู้จัดการ | หุ้นไม่เปลี่ยนแปลง           |
+-----+-------------------+-----------------+-------------------------+
| 7.  | นางสินีนาถ เดชะคุปต์  | ผู้ช              | คงเหลือ 35,200           |
|     |                   | ่วยกรรมการผู้จัดการ | หุ้นไม่เปลี่ยนแปลง           |
+-----+-------------------+-----------------+-------------------------+
|     | นายธนวัฒน์ เนียมทรัพย์ | ผู้ช              | คงเหลือ 6,000            |
|  8. |                   | ่วยกรรมการผู้จัดการ | หุ้นไม่เปลี่ยนแปลง           |
+-----+-------------------+-----------------+-------------------------+
| 9.  | นายศราวุธ จารุจินดา  | ผู้ช              | คงเหลือ 0 หุ้นไม่เปลี่ยนแปลง  |
|     |                   | ่วยกรรมการผู้จัดการ |                         |
+-----+-------------------+-----------------+-------------------------+
|     | นายธวัชไชย         | ผู้ช              | คงเหลือ 0 หุ้นไม่เปลี่ยนแปลง  |
| 10. | สุทธิกิจพิศาล         | ่วยกรรมการผู้จัดการ |                         |
+-----+-------------------+-----------------+-------------------------+

ณ สิ้นปี 2544 บริษัทมีการจ่ายสมทบเงินกองทุนสำรองเลี้ยงชีพ
ที่เป็นส่วนของกรรมการบริหารและผู้บริหาร 10 ท่าน รวมเป็นมูลค่า 1.2 ล้านบาท

(4) การกำกับดูแลกิจการ

บริษัทมีการกำกับดูแลกิจการตามข้อพึงปฏิบัติที่ดีสำหรับกรรมการบริษัทจดทะเบียน (Code of Best
Practices) ตามแนวทางของตลาดหลักทรัพย์แห่งประเทศไทย
โดยในการบริหารงานคณะกรรมการทั้ง 3 คณะของบริษัท คือ คณะกรรมการอำนวยการ
คณะกรรมการตรวจสอบ และคณะกรรมการบริหาร มีหน้าที่ปฏิบัติตามข้อพึงปฏิบัติที่ดี ดังนี้

ปฏิบัติหน้าที่ตามที่กฎหมายกำหนด ตามวัตถุประสงค์ และข้อบังคับของบริษัท
ตลอดจนมติที่ประชุมผู้ถือหุ้นด้วยความซื่อสัตย์สุจริต ระมัดระวังรักษาผลประโยชน์ของบริษัท
และมีความรับผิดชอบต่อผู้ถือหุ้นโดยสม่ำเสมอ (Accountability to Shareholders)
ซึ่งสามารถพิจารณาได้จากผลการตรวจสอบ และกำกับดูแลจากหน่วยงานราชการ เช่น
ธนาคารแห่งประเทศไทย, สำนักงาน คณะกรรมการกำกับหลักทรัพย์และตลาดหลักทรัพย์ (กลต.)
และตลาดหลักทรัพย์แห่งประเทศไทย รวมถึงการเปิดเผยข้อมูลให้ผู้ถือหุ้นรับทราบอย่างถูกต้อง
โปร่งใส ชัดเจน และเท่าเทียมกัน

มีการกำหนดนโยบายและทิศทางการดำเนินงานที่ชัดเจน มีการประชุมและทบทวนแผนงานเป็นระยะ
มีการกำกับดูแล อย่างใกล้ชิดและต่อเนื่องโดยคณะกรรมการตรวจสอบและสำนักตรวจสอบภายใน
และการรายงานการปฏิบัติงาน เสนอคณะกรรมการอำนวยการทุกไตรมาส

ดำเนินการให้บริษัทมีระบบการควบคุมภายใน และการตรวจสอบภายในที่มีประสิทธิผล
ตามแนวทางที่ตลาดหลักทรัพย์แห่งประเทศไทย, สำนักงานกำกับหลักทรัพย์และตลาดหลักทรัพย์
(กลต.) และธนาคารแห่งประเทศไทยกำหนด เป็นลายลักษณ์อักษรที่ชัดเจน
นอกจากนั้นกรรมการตรวจสอบที่เป็นกรรมการอิสระ ซึ่งไม่มีส่วนในการบริหารงานภายใน มีจำนวน
3 ท่าน ตามข้อกำหนดของตลาดหลักทรัพย์แห่งประเทศไทย
ในรอบปีที่ผ่านมาได้ใช้ดุลยพินิจของตนอย่างเป็นอิสระในการปฏิบัติงาน
ดูแลให้เกิดความเท่าเทียมกันของผู้ถือหุ้นทุกราย
และได้รายงานผลการปฏิบัติงานไว้ในรายงานประจำปีของบริษัทด้วยแล้ว

ในกรณีที่จำเป็น
คณะกรรมการจะแสวงหาความเห็นทางวิชาชีพจากที่ปรึกษาภายนอกเกี่ยวกับการดำเนินกิจการด้วยค่าใช้จ่ายของบริษัท

คณะกรรมการอำนวยการของบริษัท มีคุณสมบัติถูกต้องครบถ้วนตามข้อกำหนดของ
พ.ร.บ.บริษัทมหาชนจำกัด, พ.ร.บ.หลักทรัพย์และตลาดหลักทรัพย์แห่งประเทศไทย และ
พ.ร.บ.เงินทุนฯ ที่มาจากหลายสาขาวิชาชีพ (ทั้งด้านการจัดการ การบริหารธุรกิจ การเงิน
การธนาคาร ด้านกฎหมาย ด้านบัญชี เป็นต้น) มีความรู้ ความสามารถ และประสบการณ์
ซึ่งเป็นประโยชน์ต่อการดำเนินธุรกิจของบริษัท นอกจากนั้นกรรมการทุกท่านรับทราบหน้าที่
และความรับผิดชอบที่มีต่อบริษัทเป็นอย่างดี เรื่องใดที่ตนมีส่วนเกี่ยวข้องก็จะไม่เข้าร่วมประชุม
ไม่ออกเสียงลงคะแนน เพื่อความโปร่งใส
และส่งเสริมแนวทางปฏิบัติในกรณีเกิดความขัดแย้งทางผลประโยชน์

คณะกรรมการอำนวยการ จัดให้มีการเปิดเผยข้อมูลที่โปร่งใส ชัดเจนและสามารถตรวจสอบได้
โดยกรรมการทุกท่านต้องรายงานการถือครองหลักทรัพย์
โดยถือเป็นวาระหนึ่งในการประชุมคณะกรรมการ มีการเปิดเผยรายการที่เกี่ยวโยงกัน
รายการที่อาจมีความขัดแย้งทางผลประโยชน์ถูกต้อง ครบถ้วน มีเลขานุการคณะกรรมการอำนวยการ
ที่ช่วยดูแลกิจกรรมต่างๆ ของคณะกรรมการ และส่งวาระการประชุม
(ยกเว้นข้อมูลที่อาจก่อให้เกิดความได้เปรียบ เสียเปรียบ
เกี่ยวกับการใช้ประโยชน์จากข้อมูลภายใน) ให้คณะกรรมการล่วงหน้า 7 วัน
และช่วยให้คณะกรรมการและบริษัทปฏิบัติให้เป็นไปตามกฎหมาย
และระเบียบข้อบังคับที่เกี่ยวข้องต่างๆ โดยถูกต้อง สมบูรณ์ บริษัทมีบทบัญญัติเกี่ยวกับ
จริยธรรมทางวิชาชีพ (Code of Ethics) ที่กรรมการ ผู้บริหาร
และพนักงานทุกคนรับทราบและต้องยึดถือปฏิบัติ
รวมถึงมีการกำหนดกระบวนการในการสรรหาและแต่งตั้งกรรมการ โดยให้ทุกฝ่ายมีส่วนร่วม
ทั้งจากผู้ถือหุ้น และคณะกรรมการบริหารในการสรรหา โดยที่ประชุมผู้ถือหุ้นจะเป็นผู้ลงมติอนุมัติ
ด้วยวิธีการตามข้อบังคับของบริษัท ที่เป็นไปตามบทบัญญัติของ พ.ร.บ.บริษัทมหาชน จำกัด
อย่างถูกต้อง โปร่งใส และชัดเจน สามารถตรวจสอบได้

นอกจากนั้นเพื่อให้เกิดการกำกับดูแลกิจการที่ดี
บริษัทได้ให้การสนับสนุนให้คณะกรรมการอำนวยการที่เป็นผู้บริหารเข้ารับการอบรมหลักสูตร
Directors Certification Program จากสมาคมส่งเสริมสถาบันกรรมการบริษัทไทย (IOD)
ครบทุกท่าน

(5) นโยบายและวิธีการดูแลผู้บริหารในการใช้ข้อมูลภายใน

บริษัทกำหนดให้กรรมการ และผู้บริหารของบริษัทจัดทำรายงานการถือหลักทรัพย์ในบริษัท
ของกรรมการ และ/หรือ ผู้บริหาร และของคู่สมรสและบุตรที่ยังไม่บรรลุนิติภาวะ
และบุคคลที่เกี่ยวข้องกับกรรมการ และ/หรือผู้บริหารในระเบียบบริษัท
มีข้อกำหนดเรื่องความซื่อสัตย์สุจริต โดยได้กำหนดห้ามมิให้กรรมการ และพนักงานของบริษัททุกคน
อาศัยอำนาจหน้าที่ หรือโอกาสในการทำงาน เพื่อแสวงหาประโยชน์ใดๆ อันขัดต่อจริยธรรม
จรรยาบรรณและวิชาชีพของตน ระเบียบประเพณีในการทำงานหรือผลประโยชน์ของบริษัท

สำนักตรวจสอบภายใน มีการสอบทานการปฏิบัติในเรื่องการใช้ข้อมูลภายใน
และการปฏิบัติตามข้อกำหนดเกี่ยวกับ จริยธรรมทางวิชาชีพ ซึ่งหากพบผู้ใดฝ่าฝืน
หรือกระทำความผิดจะนำเสนอคณะกรรมการตรวจสอบ และคณะกรรมการอำนวยการ
เพื่อพิจารณาความผิดตามระเบียบของบริษัท

(6) บุคลากร

ในปัจจุบัน บริษัท มีพนักงานประจำ 508 คน และพนักงานอื่นๆ จำนวน 168 คน แยกเป็น

พนักงานที่ประจำอยู่ส่วนกลาง จำวน 345 คน และประจำอยู่ในส่วนภูมิภาค จำนวน 163 คน
จากพนักงานทั้งหมดสามารถแบ่งเป็นสายงานหลักๆ ได้ 8 สาย ได้แก่ สายพัฒนาธุรกิจสินเชื่อทั่วไป
1 และ 2, สายพัฒนาธุรกิจเงินทุน, สายบริหารเงิน, สายบริหารหนี้, สายสินเชื่ออุปโภคบริโภค,
สายสินเชื่อเพื่อการฟื้นฟูธุรกิจ และสายปฏิบัติการ/บริหารกลาง ณ วันที่ 31 ธันวาคม 2544
พนักงานของบริษัทได้ผลตอบแทนในรูปค่าใช้จ่ายพนักงานรวมเป็นเงินทั้งสิ้น 310 ล้านบาทหรือเท่ากับ
25.83 ล้านบาทต่อเดือน ซึ่งผลตอบแทนได้รวมถึง เงินเดือน โบนัส
เงินสมทบกองทุนสำรองเลี้ยงชีพ และสวัสดิการพนักงานทั่วไป เช่น การรักษาพยาบาล
การสันทนาการ และเครื่องแบบพนักงาน เป็นต้น และในระยะเวลา 3 ปีที่ผ่านมา
บริษัทไม่เคยมีข้อพิพาทด้านแรงงานที่สำคัญแต่อย่างใด

บริษัทและบริษัทย่อยมีนโยบายในการปรับปรุงวิธีการ ระบบงาน
และเพิ่มพัฒนาประสิทธิภาพการทำงานของพนักงาน โดยมีการอบรมและเสริมความรู้ต่างๆ
ที่จำเป็นให้กับพนักงาน เพื่อรองรับการแข่งขัน
และเพิ่มบริการแก่ลูกค้าของบริษัทและบริษัทย่อยให้ดียิ่งขึ้น

ด้านนโยบายในการพัฒนาพนักงาน บริษัทตระหนักถึงความสำคัญในการพัฒนาทรัพยากรบุคคล
โดยมีการจัดทำแผนการฝึกอบรมและพัฒนาพนักงานทุกระดับ (Training Road Map)
และจัดฝึกอบรมทั้งภายในองค์กร (In House Training)
และการส่งพนักงานไปเข้ารับการอบรมภายนอก ทั้งในเรื่องเกี่ยวกับงานที่รับผิดชอบ (Functional
Training) และการพัฒนาทักษะการจัดการ (Management Training)
ทั้งนี้เพื่อให้พนักงานมีความรอบรู้ ความเชี่ยวชาญ และติดตามทันการเปลี่ยนแปลงอยู่ตลอดเวลา
และนำความรู้มาประยุกต์ใช้ในการทำงานได้อย่างมีประสิทธิภาพ